ถึงเวลาของ โมเดอร์นฟอร์ม กรุ๊ป
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.....เจียรนัย อุตะมะ
บริษัท โมเดอร์นฟอร์ม กรุ๊ป (MODERN) ผู้ผลิตและจำหน่ายเฟอร์นิเจอร์ครบวงจรแบรนด์ โมเดอร์น ฟอร์ม ภายใต้การบริหารงานของ “ทักษะ บุษยโภคะ” ประธานกรรมการบริหาร ปีนี้ผลประกอบการฟื้นตัวตามกลุ่มอสังหาริมทรัพย์ ส่งผลให้เฟอร์นิเจอร์และงานในมือสิ้นเดือน มิ.ย. เพิ่มเป็น 1,000 ล้านบาท รอรับรู้รายได้จนถึงปีหน้าเพิ่มขึ้น 43% จากช่วงเดียวกันของปี 2552
ครึ่งแรกปี 2553 บริษัทมียอดขาย 1,388 ล้านบาท เพิ่มขึ้น 25% จากครึ่งแรกปี 2552 และกำไรสุทธิพุ่งสูงถึง 50% เป็น 170 ล้านบาท
ล่าสุดผลประกอบการไตรมาส 2 ปี 2553 ของ MODERN ออกมามีกำไรสุทธิ 86 ล้านบาท เพิ่มขึ้น 48% จากช่วงเดียวกันของปีก่อนและเพิ่มขึ้น 1.4% จากไตรมาสแรก ต่ำกว่าที่นักวิเคราะห์ในตลาดประเมินไว้ 7.6% เพราะอัตรากำไรขั้นต้นลดลง แม้ว่าอัตราการเติบโตของยอดขายจะเป็นไปตามคาด
อัตรากำไรขั้นต้นไตรมาส 2 ปีนี้ของ MODERN อยู่ที่เพียง 34.2% ลดลงจาก 34.54% จากช่วงเดียวกันของปีก่อน เนื่องมาจากต้องจ่ายค่าล่วงเวลาที่ทำให้งานแล้วเสร็จส่งมอบตามกำหนดเนื่องมาจากได้รับผลกระทบจากสถานการณ์ทางการเมือง
“ทักษะ” กล่าวว่า ตามปกติผลประกอบการครึ่งปีแรกจะคิดเป็นเพียง 42% ของผลประกอบการทั้งปี ดังนั้นจึงเชื่อว่าครึ่งหลังปีนี้ผลประกอบการจะดีกว่าครึ่งปีแรก
นักวิเคราะห์ บล.เคจีไอ (ประเทศไทย) คาดว่าปีนี้ MODERN จะมียอดขายเพิ่มขึ้น 14% จากปี 2552 เป็น 2,600 ล้านบาท โดยโรงงานของบริษัทมีการใช้กำลังการผลิตสูงถึง 90% เพิ่มขึ้นจาก 70% เมื่อปี 2552 เพราะการเพิ่มผลิตภัณฑ์ใหม่ ส่งผลให้อัตรากำไรขั้นต้นเพิ่มขึ้นจาก 36.4% ในปี 2552 เป็น 36.8% 
ทั้งนี้ คาดว่าปีนี้บริษัทจะมีกำไรสุทธิรวมกำไรพิเศษ 6.86 หมื่นล้านบาท โดย MODERN ขายหุ้น Interface Modernform (IMC) 30% คืนให้ Interface Overseas Holding
เขาเชื่อว่าแนวโน้มของธุรกิจอสังหาริมทรัพย์ดี แต่แนวโน้มการลงทุนสำนักงานยังไม่ฟื้นตัวนัก อย่างไรก็ตามคาดว่าปีหน้าบริษัทจะมียอดขายเติบโต 1520% จากปีนี้
นักวิเคราะห์ บล.เคจีไอ ประเมินว่า ผลจากการที่เศรษฐกิจในประเทศฟื้นตัว จะมีการลงทุนในสำนักงานเพิ่มขึ้น ที่จะส่งผลดีต่อเฟอร์นิเจอร์สำนักงานที่จะช่วยชดเชยรายได้จากเฟอร์นิเจอร์บ้านที่คาดว่าจะชะลอตัวในปี 2554
ผลจากการที่ MODERN มีส่วนแบ่งการตลาดเฟอร์นิเจอร์สำนักงานสูงถึง 30% จะส่งผลให้กำไรสุทธิปีหน้ายังสูงถึง 376 ล้านบาท และคาดว่ากำไรจากธุรกิจปกติจะเติบโตสูงถึง 13.4% จากปี 2553 ที่คาดว่าจะมีกำไรสุทธิ 332 ล้านบาท
MODERN เป็นหุ้นจ่ายปันผลสูง นโยบายปันผลว่าสูงแล้วคือ 60% ของกำไรสุทธิ แต่ช่วง 5 ปีที่ผ่านมาบริษัทนี้จ่ายเกินเป็นถึง 70% ของกำไรสุทธิ 
บล.เคจีไอ คาดว่า ปีนี้ MODERN จะจ่ายปันผล 3.85 บาทต่อหุ้น หรือให้อัตราผลตอบแทนปันผล 9.2% เนื่องมาจากเป็นบริษัทที่ปลอดหนี้และมีเงินสดมาก และคาดว่า 3 ปีหน้า MODERN จะเป็นหุ้นที่ให้อัตราผลตอบแทนปันผลเฉลี่ย 9.1% ต่อปี
ดังนั้น จึงไม่ประหลาดใจหากบริษัทนี้ที่มีผู้ถือหุ้นเป็นกองทุนที่ถือหุ้นไว้ระยะยาวทำให้หุ้นนี้จึงไม่มีการซื้อขายมากนัก 
บริษัทนี้ก่อตั้งมานานนับ 30 ปี โดยทักษะและเพื่อนสมัยเรียนที่โรงเรียนอัสสัมชัญ คอมเมิร์ช รวม 5 คน มีโรงงานผลิตเฟออร์นิเจอร์ 3 โรงงาน ที่ผลิตเฟอร์นิเจอร์ขายลูกค้าที่รายได้ระดับกลางล่าง เริ่มต้นด้วยการเป็นผู้ผลิตเฟอร์นิเจอร์สำนักงาน ขยายมาเป็นผู้ผลิตเฟอร์นิเจอร์บ้าน เฟอร์นิเจอร์นอกบ้าน เฟอร์นิเจอร์สำหรับผู้สูงอายุ และวัสดุสำเร็จรูป
MODERN เป็นบริษัทแรกที่ออกจากการเป็นร้านค้าขายเฟอร์นิเจอร์ในห้างสรรพสินค้าออกมาค้าปลีกมีโชว์รูมของตัวเองประมาณ 10 แห่ง และขายเฟอร์นิเจอร์ให้ผู้ประกอบการโครงการ ทั้งนี้ คู่แข่งขันคือ เฟอร์นิเจอร์ยี่ห้อ อินเด็กซ์ และเอสบี เฟอร์นิเจอร์ 
อย่างไรก็ตาม การเข้ามาตั้งศูนย์เฟอร์นิเจอร์ของอีเกียในปีหน้า เฟอร์นิเจอร์แบรนด์สวีเดน นั้นเชื่อว่า MODERN ไม่ได้ รับผลกระทบเพราะเน้นขายโครงการมาก กว่าขายปลีกร 
นอกจากนั้น อีเกียยังเป็นเฟอร์นิเจอร์ที่เน้นเจาะตลาดสำหรับผู้ที่มีรายได้ระดับกลางบนที่เน้นขายเฟอร์นิเจอร์อายุการใช้งาน 23 ปี ที่ไม่เป็นที่นิยมของคนเอเชียที่ชื่นชอบเฟอร์นิเจอร์อายุการใช้งานยาวนาน